Държавен вестник, бр. 58, 2003 г., стр. 13

Б Р О Й  58
Д Ъ Р Ж А В Е Н   В Е С Т Н И К
С Т Р .  13
1. доказателства за правното положение на
всяко от преобразуващите се дружества;
2. официално удостоверен препис от пред-
ставения в съда дружествен договор и/или ус-
тав на всяко от преобразуващите се дружества;
3. препис от дружествения договор и/или
устава на приемащото дружество, който съдър-
жа всички изменения и допълнения, заверен от
органа, представляващ дружеството, ако при
преобразуването такива са направени;
4. приетият дружествен договор и/или устав
на новоучреденото дружество и необходимите
документи за вписване на избраните органи;
5. доказателства, че преобразуването е зая-
вено за вписване съгласно ал. 1 за всяко от пре-
образуващите се дружества;
6. докладите на проверителите;
7. съгласията по чл. 262р;
8. списъкът на лицата, придобиващи акции,
дялове или членство в новоучредено или прие-
мащо дружество, видът на членството, както и
данни за съществуващи залози и запори;
9. декларация на депозитарите, че са им пре-
дадени временните удостоверения или акции-
те, съответно доказателства, че пред Централ-
ния депозитар са заявени обстоятелствата по
чл. 262ч, ал. 5.
(3) Заявяването за вписване за всяко от пре-
образуващите се дружества по ал. 1 може да бъде
направено и от управителния орган на приема-
щото или новоучреденото дружество.
(4) Заявяването за вписване при персонални
дружества се извършва от всеки от съдружни-
ците с право на управление.
Заявяване за вписване на разделяне
и отделяне
Чл. 263а. (1) Управителният орган на всяко от
новоучредените и/или приемащите дружества
заявява за вписване разделянето или отделянето
в съда по седалището на съответното дружество.
Към заявлението за вписване се прилагат:
1. договорът или планът за преобразуване и
решенията на всички участващи в преобразува-
нето дружества;
2. препис от дружествения договор и/или
устава на приемащото дружество, който съдър-
жа всички изменения и допълнения, заверен от
органа, представляващ дружеството, ако при
преобразуването такива са направени;
3. приетият дружествен договор и/или устав
на новоучреденото дружество и необходимите
документи за вписване на органите му.
(2) Управителният орган на преобразуващо-
то се дружество заявява за вписване разделяне-
то или отделянето в съда по седалището на това
дружество. Освен документите по ал. 1 за всич-
ки новоучредени и/или приемащи дружества
към заявлението се прилагат:
1. доказателства за правното положение на
всяко от приемащите дружества;
2. официално удостоверен препис от пред-
ставения в съда дружествен договор и/или ус-
тав на всяко от приемащите дружества;
3. препис от дружествения договор и/или
устава на преобразуващото се дружество, който
съдържа всички изменения и допълнения, за-
верен от органа, представляващ дружеството,
ако при преобразуването такива са направени;
4. доказателства, че преобразуването е зая-
вено за вписване съгласно ал. 1 за всяко от но-
воучредените и/или приемащите дружества;
5. докладите на проверителите;
6. съгласията по чл. 262р;
7. списъкът на лицата, придобиващи акции,
дялове или членство в новоучредено или прие-
мащо дружество, видът на членството, както и
данни за съществуващи залози и запори;
8. декларацията на депозитарите, че са им
предадени временните удостоверения или ак-
циите, съответно доказателствата, че пред Цен-
тралния депозитар са заявени обстоятелствата
по чл. 262ч, ал. 5.
(3) Заявяването за вписване за всяко от но-
воучредените и/или приемащите дружества по
ал. 1 може да бъде направено и от управител-
ния орган на преобразуващото се дружество.
(4) Заявяването за вписване при персонални
дружества се извършва от един или от всички
съдружници с право на управление.
Срок за заявяване за вписване
Чл. 263б. (1) Заявлението по чл. 263, ал. 2 и
чл. 263а, ал. 2 не може да бъде направено по-
късно от 8 месеца след датата, към която е
определено съотношението на замяна с догово-
ра или плана за преобразуване. Този срок не
може да бъде продължаван или възобновяван.
(2) В случаите, когато закон предвижда пред-
варително разрешение за преобразуването от
държавен орган, заявлението се подава в срока
по ал. 1, а разрешението се представя на съда
след издаването му.
Вписване на вливане и сливане
Чл. 263в. (1) Вписването на вливане или сли-
ване се извършва от съда по седалището на
приемащото или новоучреденото дружество не
по-рано от 14 дни след заявяването. Съдът впис-
ва едновременно и изменение на дружествения
договор или устава, изменение на капитала и
промени на лицата, управляващи и представля-
ващи приемащото дружество, ако такива са
направени при преобразуването.
(2) Съдът по седалището на всяко от преоб-
разуващите се дружества вписва вливането или
сливането и заличава дружеството въз основа
на съдебното решение по ал. 1, след като му е
изпратено служебно или му е представено от
лицата, оправомощени да заявят вписването.
(3) Съдът по седалището на всяко от преоб-
разуващите се дружества изпраща служебно и
заверен препис от партидата в търговския ре-
гистър на заличеното дружество на съда по се-
далището на приемащото или новоучреденото
дружество.